दुनिया की पहली फ्री ट्रेन; 69 साल से करा रही नंगल से भाखड़ा तक का सफर सभी कोच लकड़ी के

रोपड़ (संदीप वशिष्ठ\\वरिंदर प्रताप सिंह). भाखड़ा डैम से नंगल तक चलने वाली दुनिया की शायद यह पहली ट्रेन होगी, जिसमें सफर करने के लिए किराया नहीं देना पड़ता।

देश के पहले और सबसे बड़े भाखड़ा-नंगल डैम के निर्माण में कौन-कौन सी चुनौतियां पेश आईं। इस बारे में कम ही लोग जानते हैं। आपको जानकर हैरानी होगी कि चट्‌टानों को काटकर दुर्गम रास्तों पर निर्माण सामग्री पहुंचाने के लिए बीबीएमबी (भाखड़ा ब्यास मैनेजमेंट बोर्ड) ने एक ट्रेन भी चलाई थी, जो 69 साल से लगातार चल रही है। अब 25 गांवों के लोगों को यह ट्रेन रोज मंजिल पर पहुंचाती है।